Na temelju članka 173. Zakona o gospodarenju otpadom („Narodne novine“ br. 84/21), a vezano za članak 20. Zakona o održivom gospodarenju otpadom („Narodne novine“ br. 94/13., 73/17., 14/19. i 89/19.) i članka 55. Statuta Koprivničko-križevačke županije ("Službeni glasnik Koprivničko-križevačke županije" broj 7/13., 14/13., 9/15., 11/15.-pročišćeni tekst, 2/18., 3/18.-pročišćeni tekst, 4/20., 25/20., 3/21. i 4/21.-pročišćeni tekst) Županijska skupština Koprivničko-križevačke županije na 3. sjednici započetoj 23. rujna 2021., a nastavljenoj 30. rujna 2021. donijela je

**Z A K L J U Č A K**

**o prihvaćanju Izvješća o provedbi Plana gospodarenja otpadom Republike Hrvatske na području Koprivničko-križevačke županije i objedinjena izvješća jedinica lokalne samouprave za 2020. godinu**

I.

Prihvaća se Izvješće o provedbi Plana gospodarenja otpadom Republike Hrvatske na području Koprivničko-križevačke županije i objedinjena izvješća jedinica lokalne samouprave za 2020. godinu, kojeg je izradio Upravni odjel za prostorno uređenje, gradnju, zaštitu okoliša i zaštitu prirode Koprivničko-križevačke županije, od rujna 2021. godine.

Izvješće je sastavni dio ovog Zaključka i nalazi se u prilogu.

II.

Ovaj Zaključak i Izvješće će se objavit u "Službenom glasniku Koprivničko-križevačke županije".

ŽUPANIJSKA SKUPŠTINA

KOPRIVNIČKO-KRIŽEVAČKE ŽUPANIJE

KLASA: 351-01/21-01/11

URBROJ: 2137/01-05/06-21-34

Koprivnica, 30. rujna 2021.

PREDSJEDNIK

Damir Felak, dipl.ing., v.r.

**Obrazloženje**

Izvješće o provedbi Plana gospodarenja otpadom Republike Hrvatske na području Koprivničko-križevačke županije i objedinjena izvješća jedinica lokalne samouprave za 2020. godinu, kojeg je izradio Upravni odjel za prostorno uređenje, gradnju, zaštitu okoliša i zaštitu prirode Koprivničko-križevačke županije, od rujna 2021. godine.

Na temelju članka 20. stavka 2. Zakona o održivom gospodarenju otpadom („Narodne novine“ br. 94/13, 73/17, 14/19 i 89/19) izrađuje se navedeno Izvješće sa prikazom provedenih aktivnosti u 2020. godini, koje objedinjuje dostavljena izvješća o provedbi Planova gospodarenja otpadom jedinica lokalne samouprave. Izvješće ujedno sadrži podatke preuzete iz Registra onečišćavanja okoliša za 2019. i 2020. godinu, podatke o financijskim sredstvima FZOEU kao i realiziranim po javnim pozivima Koprivničko-križevačke županije uloženim u uspostavu gospodarenja otpadom i dr.

Usvojeno Izvješće nadležno upravno tijelo, temeljem članka 173. Zakona o gospodarenju otpadom („Narodne novine“ br. 84/21) dostavlja Ministarstvu gospodarstva i održivog razvoja, objavljuje u službenom glasilu i na mrežnim stranicama Koprivničko-križevačke županije.